یوفا شامپیون‌لار لیگینده 1/8 فینال مرحله‌سی‌نین داها ایکی جاواب اویونو کئچیریلیب.
بونونلا 1/4 فینالین نؤوبتی ایشتیراکچی‌لاری بللی اولوب.
گئجه‌نین ان ماراق دوغوران ماتچی آلمانیادا باش توتوب. فرانسا‌داکی ایلک گؤروشده پاری سن ژرمن تیمینه غالیب گلن "بایرن مونیخ" بو دفعه رقیبینی مونیخ-ده 2:0 حسابی ایله مغلوب ائدیب و 1/4 فینالا یوکسلیب.
دیگر گؤروشده ایسه ایتالیا "میلان"ی اینگیلتره‌ده "تاتنهام"له موناسیبت‌لرینه آیدین‌لیق گتیریب. میلان‌داکی ایلک قارشیلاشمادا مینیموم حسابلی غلبه قازانان میلان سفرده گل سوز هئچ-هئچه‌یه نایل اولا‌راق، آدینی نؤوبتی مرحله‌یه یازدیریب.
یوفا شامپیونلار لیگی
1/8 فینال، جاواب اویون‌لاری
8  مارس
23:00 "بایرن مونیخ" (آلمانیا) – پاری سن ژرمن (فرانسا) - 0:2
داور: دانیله اورساتو (ایتالیا)
ایلک اویون - 0:1
"مونیخ فوتبال آرناسی".
23:00 "تاتنهام" (اینگیلتره) - "میلان" (ایتالیا) - 0:0
داور: کلمنت تورپن (فرانسا)
قیرمیزی ورقه: کریستیا. رومرو، 77 ("تاتنهام")
ایلک اویون - 1:0
لوندون، " تاتنهام هاتسپر" ایستادیومو.
قئید ائدک کی، داها اول پورتوقالیانین "بنفیکا" و اینگیلتره‌نین "چلسی" تیم لری 1/4 فینالا آدلاییب‌لار.
